Αυτό το λήμμα αφορά τα οχήματα που κινούνται αποκλειστικά με ηλεκτρική ενέργεια από συσσωρευτές.  Για τα ηλεκτρικά οχήματα γενικά, δείτε: Ηλεκτροκίνητο όχημα.  Για υβριδικά οχήματα που διαθέτουν και έναν κινητήρα εσωτερικής καύσης, δείτε: Επαναφορτιζόμενο υβριδικό όχημα.  
Τα Nissan Leaf και Tesla Model S (δεξιά) είναι μεταξύ των κορυφαίων σε πωλήσεις παγκοσμίως αμιγώς ηλεκτρικών αυτοκινήτων τα τελευταία χρόνια.
Ένα **ηλεκτροκίνητο όχημα με συσσωρευτές** (**battery electric vehicle**, **BEV**) ή **πλήρως ηλεκτροκίνητο όχημα** ή **αμιγώς ηλεκτροκίνητο όχημα** είναι ένα είδος ηλεκτροκίνητου οχήματος (EV) που χρησιμοποιεί αποκλειστικά χημική ενέργεια αποθηκευμένη σε επαναφορτιζόμενους συσσωρευτές (μπαταρίες), χωρίς άλλη δευτερεύουσα πηγή πρόωσης (π.χ. κινητήρα εσωτερικής καύσης κ.λπ.). Τα αμιγώς ηλεκτρικά οχήματα χρησιμοποιούν ηλεκτρικούς κινητήρες και οδηγούς κινητήρα αντί για κινητήρες εσωτερικής καύσης για την πρόωσή τους. Προμηθεύονται όλη την ισχύ τους από τους συσσωρευτές τους και έτσι δεν έχουν κινητήρα εσωτερικής καύσης, κυψέλη καυσίμου ή ρεζερβουάρ καυσίμου. Τα BEV περιλαμβάνουν μοτοσικλέτες, ποδήλατα, σκούτερ, σκάφη, τρένα, περονοφόρα ανυψωτικά οχήματα, λεωφορεία, φορτηγά και αυτοκίνητα. 

Αμιγώς ηλεκτροκίνητο λεωφορείο στην Γκουανγκτζόου της Κίνας.

  

Το 2016, χρησιμοποιούνταν καθημερινά 210 εκατομμύρια ηλεκτρικά ποδήλατα παγκοσμίως. Οι αθροιστικές παγκόσμιες πωλήσεις αμιγώς ηλεκτρικών ελαφρών επαγγελματικών οχημάτων κατάλληλων για αυτοκινητοδρόμους ξεπέρασαν το 1 εκατομμύριο μονάδες τον Σεπτέμβριο του 2016.

Έως τον Δεκέμβριο του 2019, το κορυφαίο παγκοσμίως αμιγώς ηλεκτρικό αυτοκίνητο στην ιστορία ήταν το Nissan Leaf με παγκόσμιες πωλήσεις 450.000 μονάδων, ακολουθούμενο από το Tesla Model 3 με 448.634 πωλήσεις. Το Tesla Model 3 ξεπέρασε για πρώτη φορά το Leaf στις αρχές του έτους 2020 και έγινε το πρώτο σε διεθνείς πωλήσεις ηλεκτρικό αυτοκίνητο.

Ορολογία
--------

Διάγραμμα του συστήματος παραγωγής και μετάδοσης ισχύος ενός αμιγώς ηλεκτρικού αυτοκινήτου (στο κέντρο με πράσινο χρώμα διακρίνεται η πλάκα του συσσωρευτή).
Τα οχήματα που χρησιμοποιούν τόσο ηλεκτρικούς κινητήρες όσο και κινητήρες εσωτερικής καύσης, αποτελούν παραδείγματα υβριδικών ηλεκτροκίνητων οχημάτων και δεν θεωρούνται πλήρως ηλεκτρικά οχήματα, επειδή δεν μπορούν να φορτιστούν εξωτερικά και αντ' αυτού επαναφορτίζονται συνεχώς από την ισχύ που προέρχεται από τον κινητήρα εσωτερικής καύσης και την αναγεννητική πέδηση.

Τα υβριδικά οχήματα με συσσωρευτές που μπορούν να φορτιστούν εξωτερικά ώστε να αντικαταστήσουν μέρος ή το σύνολο της ισχύος του κινητήρα εσωτερικής καύσης ονομάζονται επαναφορτιζόμενα (plug-in) υβριδικά οχήματα (PHEV) και λειτουργούν ως αμιγώς ηλεκτρικά (BEV) κατά τη διάρκεια της λειτουργίας εκφόρτισης συσσωρευτή. 

Τα επαναφορτιζόμενα ηλεκτροκίνητα οχήματα (PEV) είναι μια υποκατηγορία ηλεκτροκίνητων οχημάτων που περιλαμβάνει τα: 

* Αμιγώς ηλεκτροκίνητα οχήματα (BEV),
* Επαναφορτιζόμενα (plug-in) υβριδικά οχήματα (PHEV)

Δείτε επίσης
------------

* Ηλεκτρικό αυτοκίνητο
* Υβριδικό αυτοκίνητο
* Επαναφορτιζόμενο υβριδικό όχημα (PHEV)
* Ηλεκτρικός κινητήρας

Παραπομπές
----------

1. ↑  Crompton, Thomas P. J. (20 Μαρτίου 2000). *Battery Reference Book*. Elsevier. ISBN 978-0-08-049995-6.
2. ↑  «How Exactly Do Electric Cars Work?». *Green Car Future* (στα Αγγλικά). 11 Νοεμβρίου 2018. Ανακτήθηκε στις 17 Ιουνίου 2020.
3. ↑  «FAQ». *The Boring Company* (στα Αγγλικά). Αρχειοθετήθηκε από το πρωτότυπο στις 12 Νοεμβρίου 2020. Ανακτήθηκε στις 8 Απριλίου 2018.
4. ↑  "literally hundreds of electric thrusters now operating in orbit on communications satellites, and ion and Hall thrusters both having been successfully used..." -
5. ↑  «The State of the Electric Bicycle Market | Electric Bike Report | Electric Bike, Ebikes, Electric Bicycles, e Bike, Reviews».
6. ↑  Shahan, Zachary (22 Νοεμβρίου 2016). «1 Million Pure EVs Worldwide: EV Revolution Begins!». *cleantechnica.com*. Ανακτήθηκε στις 23 Νοεμβρίου 2016.
7. ↑  PLUS, Nissan LEAF Nissan LEAF. «Nissan LEAF Sales Hit 450,000: World's #1 Selling EV, But Not For Long». *InsideEVs* (στα Αγγλικά). Ανακτήθηκε στις 28 Μαρτίου 2020.
8. ↑  Holland, Maximilian (2020-02-10). «Tesla Passes 1 Million EV Milestone & Model 3 Becomes All Time Best Seller». Αρχειοθετήθηκε από το πρωτότυπο στις 2020-04-12.. Ανακτήθηκε στις 2020-05-15.
9. ↑  PLUS, Nissan LEAF Nissan LEAF. «Nissan LEAF Sales Hit 450,000: World's #1 Selling EV, But Not For Long». *InsideEVs* (στα Αγγλικά). Ανακτήθηκε στις 28 Μαρτίου 2020.
10. ↑  David B. Sandalow, επιμ. (2009). *Plug-In Electric Vehicles: What Role for Washington?* (1st. έκδοση). The Brookings Institution. σελίδες 2–5. ISBN 978-0-8157-0305-1. Αρχειοθετήθηκε από το πρωτότυπο στις 28 Μαρτίου 2019. Ανακτήθηκε στις 17 Ιουνίου 2020. *See definition on pp. 2.*

Βιβλιογραφία
------------

* Witkin, Jim. Building Better Batteries for Electric Cars, *The New York Times*, 31 March 2011, p. F4. Published online 30 March 2011. Discusses rechargeable batteries and the new-technology lithium ion battery.